Návrh na odvolanie a voľbu viceprezidenta prezídia a členov prezídia Fondu národného majetku SR

Najvyšším orgánom Fondu národného majetku Slovenskej republiky je prezídium, ktoré sa skladá z deviatich členov.
Na základe koaličných rokovaní sa navrhuje zmena  viceprezidenta a 5 členov prezídia  Fondu národného majetku Slovenskej republiky. Prezident Prezídia FNM SR Jozef Kojda a členovia Prezídia FNM SR Igor Grošaft a Rezsö Duray sa navrhujú ponechať vo funkcii.
V zmysle  § 31 ods. 2 zákona č. 92/1991 Zb. o podmienkach prevodu majetku štátu na iné osoby v znení neskorších predpisov  viceprezidenta  a ďalších členov volí a odvoláva na návrh vlády alebo Národnej rady Slovenskej republiky Národná rada Slovenskej republiky tajným hlasovaním.
Predkladáme návrh na odvolanie Pavla Hulíka  z funkcie viceprezidenta prezídia  a odvolanie  Drahomíra  Miháleka, Ivana Pramuka, Zsolta Komlösyho, Jozefa  Zaťku, Ľubomíra  Skaloša z funkcie členov prezídia Fondu národného majetku Slovenskej republiky,
a voľbu Daniela Végha do funkcie viceprezidenta prezídia Fondu národného majetku Slovenskej republiky a voľbu Juraja  Plechlu, Mikuláša Kačaljaka, Milana Krajniaka,            Stanislava Janotu, Františka Stanu  za členov prezídia Fondu národného majetku Slovenskej republiky.
V prílohe sú životopisy navrhovaných a zostávajúcich členov Prezídia FNM SR.